GiliGold/VAD_KnessetCorpus huggingface dataset:
ישראל אייכלר: הוועדה משבחת את הרצון ומקווה שזה יבוצע – של המרכז הארצי למקומות קדושים ושל המשטרה ושל כל הגורמים הנוגעים בדבר, לקרוא לציבור לפזר ולבזר את שעות ההגעה לקבר רחל, בעיקר משבע בבוקר עד אחת בצהריים, כדי להוריד את העמוס משעות אחר הצהריים והלילה.
ישראל אייכלר: הוועדה מבקשת שכל אחד שמגיע לשם יתחשב בציבור שקשה לו להגיע ויגיע באותן שעות שזה אפשרי.
ישראל אייכלר: הוועדה שמעה מהמשטרה על התכנית של ההמתנה של השלבים בצומת הרוזמרין, שתהיה כרוכה בהמתנה ואנחנו מקווים שזה יצליח, כי אנחנו מאד חוששים שמה ייווצר לחץ של ציבור גדול ואני לא יודע איך יתמודדו.
ישראל אייכלר: הוועדה קראה למשטרה ולכל הגורמים להתייחס אל האנשים בכבוד ולהזרים את התנועה; וגם לציבור להתאזר בסבלנות, כדי שכולם יוכלו להגיע ולהתפלל.
ישראל אייכלר: בכוונת הוועדה לקיים דיון לאחר ההילולה, בהשתתפות אנשי המינהל האזרחי והמקומות הקדושים וגם כל הגורמים, לאחר ההילולה, כדי לבדוק את התשתיות של המקום, את הבינוי ואת הצרכים התחבורתיים בסביבת הקבר.
ישראל אייכלר: אני רוצה להודות למנהל הרשות למקומות הקדושים, הרב יוסף שוינגר, שאנחנו עוד נטריח אותו הרבה פעמים ולשחר הגדול מכולם, שעומד על המשמר מעלות השחר עד עלות השחר בקבר רחל.
ישראל אייכלר: יהי רצון שכל התפילות יתקבלו ברצון.
ישראל אייכלר: אנחנו פותחים את הישיבה הראשונה של מושב החורף של הוועדה לפניות הציבור בנושא הסכנה להולכי הרגל החוצים את כביש גהה, בגלל עיכוב תיקון הגשר שקרס.
ישראל אייכלר: אני רוצה לומר שהכנסת חוזרת עכשיו מפגרה של כמה חודשים.
ישראל אייכלר: אני לא יודע כמה ועדות התכנסו במשך הפגרה כמה וכמה פעמים.
ישראל אייכלר: הוועדה היחידה שפעלה 24 שעות בכל התקופה של הפגרה זה הוועדה לפניות הציבור, ברשות המנהלת הגברת שלומית והצוות; ואני חייב לציין שהפניות לא הפסיקו להגיע וגם התשובות ממשרדי הממשלה לא הפסיקו להגיע.
ישראל אייכלר: הבשורה הטובה שהייתה לנו לקראת הדיון הזה, שלפני הדיון חשבנו שאנחנו צריכים ללחוץ וייקח זמן עד שיבואו המהנדסים והאנשים שיגידו שאפשר להתחיל על הגשר שקרס בכביש גהה, והנה שמענו אתמול שבדיוק אתמול התחילו את העבודות וזה צירוף מקרים משמח מאד.
ישראל אייכלר: הלוואי בכל דיון שאנחנו נעשה על נושא מסוים, אז יום לפני כבר יתחילו לעבוד.
ישראל אייכלר: זה כבר קרה לא פעם בהעברות תקציביות ובדברים כאלה, אבל להתחיל לעבוד יום לפני, זה יצא בדיוק בול.
ישראל אייכלר: אני מניח שאם מתחילים לעבוד, אז כבר ההכנות היו קודם, זה לא ברגע האחרון.
ישראל אייכלר: ובכן, הוועדה מתכנסת בעקבות פניות ציבור של תושבי האזור, שטוענים שיש גם סכנת נפשות וגם קשיים ואי נוחות בגלל קריסת הגשר להולכי רגל, שמחבר את בני ברק עם גבעת שמואל, שבמדינות אחרות זה עיר אחת, אבל פה בארץ כל כמה שכונות זה עיר, בפרט בגוש דן.
ישראל אייכלר: אבל התושבים לא מסתכלים על הבעלות המוניציפאלית, הם עוברים.
ישראל אייכלר: וכאשר קרס הגשר ב-14 באוגוסט 2017, בכ"ב באב תשע"ז בגלל מנוף גבוה שהיה על המשאית והתאונה הזאת גרמה לעומסי תנועה כבדים והאזור נחסם לזמן ממושך והכביש נפתח רק לפנות בוקר.
ישראל אייכלר: אבל הדבר המצער ביותר זה שנהרג נהג המשאית, אליחי טדרי זיכרונו לברכה.
ישראל אייכלר: בחקירת התאונה עלה שהחלק העליון של המנוף יצר חיכוך שזעזע את הגשר.
ישראל אייכלר: כדי להקל על הפקקים שנוצרו באזור הוסרו מעקות ביטחון המפרידים בין הנתיבים, כדי לאפשר לנהגים שנסעו בקטע החסום לצאת מהמקום ולנסוע בכיוון ההפוך.
ישראל אייכלר: זה היה באותו הלילה, אבל מאז שהמנוף נכנס מתחת לגשר עד היום הזה אין גשר.
ישראל אייכלר: לפי מה שהתפרסם, המנוף הרים את הגשר, משך אותו מנקודת העיגון של הקורה.
ישראל אייכלר: נתיבי ישראל מינו צוות מיוחד שכלל מומחים לבחינה והמלצה על דרך הפעולה המיטבית לתיקון הגשר.
ישראל אייכלר: לפי התשובות שקיבלנו מהם, מונה קבלן לביצוע העבודות וכבר החלו העבודות לייצור קורה והם מתכננים להרכיב את זה כבר במהלך נובמבר 2017.
ישראל אייכלר: זו התקדמות גדולה מאד, כי בהתחלה אמרו לנו שרק בינואר 2018 והיינו מודאגים.
ישראל אייכלר: אנחנו באמת מקווים שזה יהיה בזמן.
ישראל אייכלר: עוזרת המנכ"לית במשרד התחבורה כתבה לנו שעבודות תיקון הגשר יסתיימו כבר עד סוף נובמבר 2017 ויש גם הפקת לקחים, שאנחנו נדבר על זה יותר מאוחר.
ישראל אייכלר: לפני שנפתח את הדיון על ידי הפונים והפונות, אז אני רוצה לציין שיש לנו בעיה בוועדה לפניות הציבור, שיש הרבה פניות שאנחנו מעבירים למשרדי הממשלה, שהם נענים בנפש חפצה וברוח טובה וממש זו הכתובת האחרונה לאנשים שאין להם עם מי לדבר.
ישראל אייכלר: לעומת זאת, יש משרדים ויש בעיות שלוקח המון המון זמן עד שאנחנו מקבלים תשובות ואנשים שואלים – קיבלנו תשובה מכם שזה בטיפול, כמה זמן צריך לקחת טיפול?
ישראל אייכלר: אני מבקש ממנהלת הוועדה והוועדה שישלחו וירכזו את כל הפניות, שלא התקבלו תשובות חיוביות או ענייניות במשך תקופה קצרה כמה שאפשר, פשוט להעלות את זה למודעות הציבורית ואולי אפילו נעלה מעל במת הכנסת את רשימת הדברים שלא קיבלנו תשובות.
ישראל אייכלר: אין לנו דרך אחרת.
ישראל אייכלר: אני רוצה לציין שהמשרד שיש הכי הרבה תלונות שלא קיבלנו תשובות זה משרד התחבורה, בעיקר לגבי התחבורה הציבורית.
ישראל אייכלר: לא כל כך לגבי כבישים, יותר לגבי תחבורה ציבורית.
ישראל אייכלר: אני חושב שאחרי החגים האלה כולנו צריכים לעשות חשבון נפש כמה אנשים חיכו וסבלו בגלל העדר תחבורה ציבורית ובגלל העדר התארגנות מספקת ולקחת בחשבון שיש פקקים ויש עומס.
ישראל אייכלר: הכל טוב ויפה.
ישראל אייכלר: צריך לראות שהציבור לא כל כך יסבול, בפרט כשמדברים על הורדת מספר הרכבים הפרטיים.
ישראל אייכלר: היום גם התפרסם סקר שלהגיע לעבודה בכל הארץ, לא רק באזורים העמוסים, עדיף להגיע ברכב פרטי מאשר בתחבורה הציבורית.
ישראל אייכלר: זה בדיוק הפוך ממה שקורה בעולם המתועש וגם בעולם הפחות מתועש.
ישראל אייכלר: ידוע שתחבורה ציבורית זה הדבר הראשון.
ישראל אייכלר: רכב פרטי זה כבר למי שרוצה לוקסוס.
ישראל אייכלר: היום מתברר שצריך את הרכב הפרטי בשביל להגיע לעבודה.
ישראל אייכלר: ראיתי שזה ממש עולם הפוך.
ישראל אייכלר: משקיעים מיליארדים בכבישים, בנתיבים וזה מאד מאד חשוב, אבל אם היו שמים קצת כסף על התחבורה הציבורית יותר מאשר היום, ואני אתן לכם דוגמא, הדוגמא הכי חשובה.
ישראל אייכלר: יש מחסור בנהגים.
ישראל אייכלר: תארו לעצמכם שמשרד הבריאות יגיד יש לי מחסור ברופאים, יש לי מחסור באחיות ואנשים ישכבו במסדרונות בגלל שיש מחסור.
ישראל אייכלר: אז מה עושה המדינה?
ישראל אייכלר: מוסיפה כסף.
ישראל אייכלר: אם יש מחסור בנהגים, תשלמו יותר לנהגים.
ישראל אייכלר: למה יש מחסור?
ישראל אייכלר: כי אנשים לא רוצים לעבוד בזה.
ישראל אייכלר: חסרים כמה נהגים?
ישראל אייכלר: אלפים?
<שלומית אבינוח-קואולמן: 3,000.
ישראל אייכלר: 3,000 נהגים.
ישראל אייכלר: זה אומר שהמדינה לא מעוניינת בתחבורה הציבורית.
ישראל אייכלר: אם כן, אם היו חסרים 3,000 רופאים מה היו אומרים?
ישראל אייכלר: היו מוסיפים להם.
ישראל אייכלר: בכל אופן עד כאן בנושא הכללי, עכשיו אני חוזר לנושא הפרטי, הספציפי, שבשבילו התכנסנו וזה הגשר בכביש גהה.
ישראל אייכלר: המנהג של הוועדה שלנו, שראשונים הם הפונים, כי זו הוועדה שלהם.
ישראל אייכלר: הגברת רותי אלבז והגברת פנינה עמר.
ישראל אייכלר: בבקשה, רותי אלבז.
<רותי אלבז: אני תושבת בני ברק, עובדת במועצה הדתית בגבעת שמואל.
<רותי אלבז: בעלי רב בית הכנסת, גם בגבעת שמואל.
<רותי אלבז: הוא לא מקבל משכורת, הוא עושה את הכל בהתנדבות מוחלטת.
<רותי אלבז: הזמן העיקרי שאנחנו עובדים זה שבתות, חגים.
<רותי אלבז: עברו עלינו עלינו חגים מאד מאד עמוסים והדרך מהבית שלנו לגבעת שמואל הפכה מ-10 דקות ל-50 דקות, כי העיקוף הוא כל כך רב.
ישראל אייכלר: עד איפה אתם צריכים להגיע?
<רותי אלבז: אנחנו צריכים להגיע מרמת אהרון ל - - -
ישראל אייכלר: איך אתם מגיעים?
<רותי אלבז: דרך גשר קוקה קולה, אלא אם כן מעיזים ועוברים את הכביש.
ישראל אייכלר: לא, זו סכנה.
<רותי אלבז: זו סכנה גדולה.
<רותי אלבז: בכיפור זה היה אפשר, כי לא היו מכוניות.
<רותי אלבז: זה היה היום היחיד שהיה אפשר לעשות את זה.
ישראל אייכלר: אז 50 דקות בשביל לעבור?
<רותי אלבז: 50 דקות בשביל ללכת להתפלל או למסור שיעור, שזה אפילו לא המשכורת שלו והפרנסה שלו, זה באמת נטו-נטו להחזיק שם את המקום.
<רותי אלבז: אני עובדת במועצה הדתית בגבעת שמואל.
<רותי אלבז: בימי חול יש לנו את האוטובוס.
<רותי אלבז: עוד רגע נדבר על האוטובוסים.
<רותי אלבז: בשבת אנחנו חייבים ללכת ברגל, אין אוטובוסים בשבת.
<רותי אלבז: הדרך הופכת להיות לנו, פשוט אנחנו מגיעות הביתה בסעודת שבת אחרי כל הסעודה, כי חייבים לפתוח מקום שאנחנו עובדות כל יום, כל השנה לבד מיומיים ואנחנו פשוט סובלות.
<רותי אלבז: אז כל החודש, מאז שנפל הגשר, אני הפסקתי לעבוד בשבתות.
<רותי אלבז: אין בכוחי ללכת כל כך הרבה, אבל יש אחרות שעובדות.
<רותי אלבז: זה דבר אחד.
<רותי אלבז: דבר שני, אנחנו חוזרים מתל השומר.
<רותי אלבז: מי שמאושפז בתל השומר, יש לנו את קו 70, הוא מאד מקל לא להיכנס לתוך הפקקים הנוראיים של בני ברק.
<רותי אלבז: אין אפשרות לעבור את הגשר.
<רותי אלבז: אין מצב.
<רותי אלבז: אנחנו רוצים לנסוע - - -
ישראל אייכלר: אני רוצה להבין מה קשור קו 70 לגשר?
<רותי אלבז: בקו 70 הם צריכים לרדת ואז לעלות את הגשר ולהיכנס לבני ברק.
<רותי אלבז: אתה יורד בתחנת הדלק בעיר - - -
ישראל אייכלר: אה, אתם יורדים בכביש גהה, שלא ייכנס לעיר.
<רותי אלבז: נכון, בשביל לא להיכנס לתוך כל הפקקים.
ישראל אייכלר: קו 70 לא נכנס לבני ברק, הוא עובר בכביש גהה לכיוון תל אביב.
<רותי אלבז: נכון, הוא עובר בכביש גהה לכיוון תל אביב.
<רותי אלבז: גבעת שמואל בלי עין רעה נהייתה היום מאד מאד מרובת ילדים, משפחות צעירות רובן של דתיים לאומיים.
<רותי אלבז: משפחות צעירות עם ילדים.
<רותי אלבז: רוב המטפלות זה נערות ונשים מבני ברק.
<רותי אלבז: אתם לא יודעים מה שקורה - - -
ישראל אייכלר: והם עוברים בכביש גהה?
<רותי אלבז: הם לא עוברים, הם חייבים לקחת אוטובוס.
<רותי אלבז: אז יש את 18, יש את 17, יש את 69.
<רותי אלבז: קו 69 הרבה פעמים כבר לא עוצר, כי הוא כל כך מלא.
<רותי אלבז: ודאי לא בבוקר, ודאי לא אחרי צהריים.
<רותי אלבז: מה שגורם שבכל הכניסה בגשר קוקה קולה, יש כזה פקק גדול.
<רותי אלבז: תמיד יש פקק.
<רותי אלבז: הרי כל האוטובוסים צריכים להיכנס ואנשים עם רכבים פרטיים צריכים להיכנס לגבעה, זה פשוט בלתי אפשרי.
<רותי אלבז: אנחנו לפעמים עומדים ברמזור ירוק שעובר שלוש פעמים, כי הרכבים של הצד השני לא נותנים לו לעבור.
<רותי אלבז: כל זה בגלל שאנחנו חייבים גלגלים להיכנס לתוך הגבעה.
<רותי אלבז: פעם היינו עוברים את הגשר ומשם היינו מסתדרים.
<רותי אלבז: ועוד דבר.
<רותי אלבז: ילד נפל, נחבל באחד החגים, מה קורה?
<רותי אלבז: לוקחים אותו ישר לעזר מציון.
<רותי אלבז: זה לא עולה כסף למדינה.
<רותי אלבז: אישה צריכה ללדת בשבת, אין מצב.
<רותי אלבז: אי אפשר לעבור את הגשר, חייבים רכב, חייבים אמבולנס.
<רותי אלבז: אז אלה דברים שצריכים לתת עליהם את הדעת.
<רותי אלבז: חוץ מזה שבחורים, נערים וילדים עוברים את הכביש בלי לשים אלינו לב.
<רותי אלבז: הם עוברים, כי אין להם זמן לעשות כל כך הרבה עיקוף.
<רותי אלבז: ועוד דבר, יש איזו מנהרה קטנה מתחת לכביש, שהיא מלאה ביוב.
<רותי אלבז: היא לא מלאה, אבל קצת והם עוברים משם.
ישראל אייכלר: מה את אומרת?
<רותי אלבז: אתה רואה אותם, ילדים מלוכלכים וסוחבים שם אופניים קטנים.
ישראל אייכלר: חשבתי שרק בספרים יורדים במנהרות כאלה.
<רותי אלבז: לא, לא, הם יורדים משם והם מנסים כל פעם.
<רותי אלבז: יש שם איזו מנהרה קטנה.
ישראל אייכלר: זה גם לא בריא, יכולים להיות חיידקים ומחלות.
<רותי אלבז: אז אני מציינת הצעקה שלנו.
<רותי אלבז: אנחנו בבני ברק, אבל אנחנו עובדים בגבעה, תורמים לגבעה, נותנים את זמננו, נותנים את כוחנו ואנחנו מאד מאד תלויים - אין לנו רכב פרטי, לא היה אף פעם – תלויים בקווים שלא תגברו אותם.
<רותי אלבז: סובלים.
ישראל אייכלר: כן, הגברת עמר.
<פנינה עמר: אני גרה בגבעת שמואל ורוב הילדים שלי מחוץ לגבעת שמואל ואותו סיפור.
<פנינה עמר: אף אחד לא יכול להגיע אלי.
<פנינה עמר: ערב שבת אם הם רוצים לחזור, אי אפשר דרך הגשר.
<פנינה עמר: זה המקום היחידי שאפשר להם להגיע אלי.
<פנינה עמר: רוב המשפחות שמרובות ילדים בגבעת שמואל, ששולחות את הילדים שלהן דרך הגשר לתלמודי תורה, לכל האזורים כדי ללמוד, אין להם אפשרות והם נאלצים לקחת תחבורה ציבורית או מוניות או דברים כדי להיעזר, כי אין שום דרך איך להגיע לצד השני.
<פנינה עמר: ההוצאות הן מרובות למשפחות.
<פנינה עמר: זה נטל גדול ומחפשים דרך איך לעזור גם לכל אחד.
<רותי אלבז: לכל העובדים מתל אביב, כשהם חוזרים, אין איך להיכנס.
<פנינה עמר: קו 69 הוא עמוס, הרבה פעמים הוא לא עוצר בתחנות וזו הדרך היחידה כדי להיכנס לגבעת שמואל.
ישראל אייכלר: זאת אומרת גם הסבל לנוסעים הרגילים בקווים האלה, לתל אביב וכל אלה.
ישראל אייכלר: הם סובלים כי יש פתאום עומס שלא צריך להיות.
<רותי אלבז: כן.
<פנינה עמר: כן, יש עומס.
ישראל אייכלר: אז קודם כל ניתן לסגן ניצב עמיר ג'יבלי, סגן מפקד מתנ"א, שייתן לנו את הצד הבטיחותי של המשטרה בעניין הזה.
<עמיר ג'יבלי: אז קודם כל אין לי אלא להצר על כל מה ששמעתי פה על עוגמת הנפש שזה גורם לאנשים.
<עמיר ג'יבלי: כמו שפתחת אדוני יושב הראש, האירוע הוא אירוע מאד מצער שבמהלכו גם נהרג אדם עקב איזו שהיא תקלה בהפעלת המנוף.
<עמיר ג'יבלי: מה שאני יכול לומר זה שאנחנו מסיירים שם המון והגברנו גם את הנוכחות שם על מנת לצמצם את האפשרויות שבהן אזרחים חוצים את הכביש, מסכנים את עצמם ואת ציבור משתמשי הדרך.
<עמיר ג'יבלי: אני לא אקדים את חברי מנתיבי ישראל, אבל כבר השבוע אנחנו יושבים על התכנית של החסימות להרמת הגשר חזרה, שתיכף הוא ירחיב.
<עמיר ג'יבלי: איך אומרים, זה קורם עור וגידים.
<עמיר ג'יבלי: אני לא במקום של לפרגן למשרד התחבורה ולנתיבי ישראל, אבל זה הרבה יותר מהר ממה שמצופה.
<עמיר ג'יבלי: הם עושים ככל שניתן בשביל להרים את הגשר הזה חזרה ולתת את האפשרות ואת המענה לציבור שם לחצות את הכביש.
ישראל אייכלר: אבל אם אתה כבר מדבר ואתה סגן מפקד מתנ"א, בוא נדבר קצת רחב יותר לא רק על הגשר הספציפי הזה.
ישראל אייכלר: בעניין אם מנוף כזה יכול להפיל גשר וגם ראינו מנופים שעמדו בצד הכביש והאסון עם האוטובוס שנכנס ונהרגו שישה אנשים שהיה שם והיה עוד איזה אירוע עם מנוף בזמן האחרון.
<רותי אלבז: זו פעם שנייה שזה קורה.
<קריאה: שנתקע מתחת לגשר.
ישראל אייכלר: מה אתם עושים כמשטרה?
ישראל אייכלר: מה אתם יכולים לעשות כדי למנוע את זה?
ישראל אייכלר: אני יודע שבמדינות אחרות יש המון המון גשרים ובמשך שנים לא שומעים על דברים כאלה.
ישראל אייכלר: מה עושים?
<עמיר ג'יבלי: אז בוא נעשה קצת סדר.
<עמיר ג'יבלי: כל מה שקשור לבניית הגשרים, הקונסטרוקציה, הגבהים והכל זה בכלל לא בתחום אחריותנו.
<עמיר ג'יבלי: אנחנו לא אלה שעושים את זה.
<עמיר ג'יבלי: זה נתיבי ישראל, משרד התחבורה – הם אחראים על כל מה שקשור לתשתית, שבכלל זה גם הגשרים.
<עמיר ג'יבלי: אבל אני כן יכול לומר שכל מה שקשור למשאיות, לאכיפת רכב כבד, זה בטח לא סוד, זה גם פורסם בתקשורת.
<עמיר ג'יבלי: אנחנו כבר במרס פתחנו יחידה ייעודית שמטפלת ברכבים הכבדים.
<עמיר ג'יבלי: אנחנו לא מטפלים רק בנהגים, איך אומרים בש"ג, בשליח.
<עמיר ג'יבלי: אנחנו מטפלים בבעלי החברות, במשלחים.
<עמיר ג'יבלי: יש לנו תוצאות עסקיות מצוינות וכבר רואים שיש מודעות והרתעה מביצוע עבירות.
<עמיר ג'יבלי: כמו שאמרתי בפתיח, אין לנו שליטה על נהג כזה או אחר שמשאיר מנוף פתוח.
ישראל אייכלר: אבל יש לכם אולי שליטה על השילוט.
ישראל אייכלר: זאת אומרת לבקש מנתיבי ישראל שלטים אתם יכולים.
<עמיר ג'יבלי: יש על כל הגשרים במדינת ישראל שילוט של גובה.
ישראל אייכלר: כן, תמיד חשבתי שזאת המלצה יפה כזאת, לא ידעתי עד כמה זה חמור.
<עמיר ג'יבלי: הבעיה היא לא הגשר עצמו והגובה, אלא הנהג שחורג מהגובה המותר או לחילופין משאיר חלק מהרכב – זה יכול להיות גם טרקטור ששמים - - -
<שלומית אבינוח-קואולמן: הענישה היא פר נהג או פר החברה?
ישראל אייכלר: זה מה שהוא אמר, שעכשיו מטפלים גם בחברות.
<עמיר ג'יבלי: מטפלים גם במשלחים ולא רק בנהגים.
ישראל אייכלר: זה יותר חשוב, כי הנהג מה הוא?
<עמיר ג'יבלי: ויש תפנית מאד מאד גדולה בנושא הזה.
ישראל אייכלר: בעלי החברות יודעים, חברות ההובלה של משאיות, אוטובוסים, יודעים שהם אחראים על זה.
<עמיר ג'יבלי: כולם.
<עמיר ג'יבלי: גם נהגי האוטובוס.
ישראל אייכלר: כבר נקנסו אנשים, חברות?
<עמיר ג'יבלי: אנחנו לא נותנים קנסות למשלחים, אנחנו פותחים להם תיקים פליליים, חוקרים אותם באזהרה ולא מעט אנשים שהם משלחים ובעלי חברות נעצרו והובאו במעמד עצורים לבתי המשפט, על מנת שייתנו את הדין.
ישראל אייכלר: יש לך איזה מספר של דברים כאלה?
<עמיר ג'יבלי: אני יכול לומר בגדול שההערכה שלי היא שרק מתחילת הפעילות מעל 250 – אני לא אגזים גם את זה 300 משאיות – הושבתו, הושבתו מפעילות לתקופות של 30, 60 ו-90 יום ובערך 10 משלחים ובעלי חברות נחקרו, נעצרו והובאו לבית המשפט בתיקים פליליים על האחריות שלהם על הנהגים ועל העבירות שהם מבצעים.
ישראל אייכלר: ועל נושא בטיחות של ה - - -
<עמיר ג'יבלי: בטח ובטח.
<עמיר ג'יבלי: חלק מהעניין זה בטיחות.
<עמיר ג'יבלי: נתת לנהג אוטובוס לנהוג, להסיע אנשים עם צמיגים שחוקים, חוקרים אותם גם על זה.
<עמיר ג'יבלי: על אוטובוסים לא תקינים, על משאיות לא תקינות.
<עמיר ג'יבלי: כל מה שקשור לבטיחות.
ישראל אייכלר: את הבדיקות האלה אתם עושים ביחד עם משרד התחבורה אני מבין, כי אין לכם לכלים לבדוק.
<עמיר ג'יבלי: עושים את זה עם המשקלים, עם הכל כולל הכל.
ישראל אייכלר: למשל צמיג שחוק אתה לא יכול לקבוע.
<עמיר ג'יבלי: גם שוטר פשוט ולא צריך חוקר פלילי, גם שוטר בודד יכול - - -
ישראל אייכלר: הוא רואה שמשאית יושבת ככה על הכביש - --
<עמיר ג'יבלי: הוא יכול לטפל בנושא אכיפה לכלי רכב שעל פניו רואים ליקוי, אבל בנושא של הורדות מהכביש והכל, צריך סייר בוחן.
<עמיר ג'יבלי: אנחנו נעזרים המון במשרד התחבורה בנושא המשקלים וכדומה.
ישראל אייכלר: אז עכשיו נדבר עם מי שממונה על הביצוע – נתיבי ישראל.
ישראל אייכלר: קודם כל ברכות על הכבישים הרחבים שעשיתם לנו.
ישראל אייכלר: אני יודע כמה שנים היה לוקח לעשות פעם כביש בסמטה, אז על כאלה מערכות אפשר רק להתפעל.
ישראל אייכלר: אני חושב שכל האזרחים רואים את זה.
ישראל אייכלר: אני אומר את זה דווקא כמי שהוא המבקר הכי חזק של מערכת התחבורה הציבורית.
ישראל אייכלר: זה לא סתירה.
ישראל אייכלר: מה שמגיע - ברכות מגיע.
ישראל אייכלר: אבל בעניין הגשרים, איך באמת קרה שגשר כזה נופל?
ישראל אייכלר: האם הגובה היה מתאים?
ישראל אייכלר: האם יש לכם תקנים?
ישראל אייכלר: אולי תספרו לנו.
<מיכאל שיגול: אני יכול להתייחס לזה.
<מיכאל שיגול: שמי מיכאל שיגול, אני מנהל מחלקת החזקת גשרים בנתיבי ישראל.
<מיכאל שיגול: העולם הזה של גשרים ושל הגובה המותר, מתנהל על פי תקנים, תקנות והנחיות מקצועיות.
ישראל אייכלר: בין לאומיות או מקומיות?
<מיכאל שיגול: לכל מדינה יש דרישות אחרות על אותו מצאי של גשרים באותה מדינה, כי יש גשרים היסטוריים, אבל במדינת ישראל בתקנת תעבורה 85, גובה מקסימאלי של כלי רכב שמותר לא לכל כלי הרכב, רק למשאיות מעל 15 טונות, בהתניות מסוימות של מטענים שלא ניתנים לחלוקה, מותר עד גובה 4.8 מ'.
<מיכאל שיגול: הגשר שמשאית התנגשה בו היה בגובה 5.25 מ'.
<מיכאל שיגול: זאת אומרת היה שם מרווח ביטחון מהגובה המקסימאלי שמותר.
ישראל אייכלר: 40 ס"מ?
<מיכאל שיגול: כמעט 50 ס"מ והאירוע הזה לא היה אמור לקרות, אבל הוא קרה.
<מיכאל שיגול: מבחינת התנגשות ומבחינת נפילה של הקורה, גשר הולכי רגל, הקורה שלו יש לה משקל יותר קטן מגשר רכב והאימפקט של מגע של משאית או אנרגיה של - - - פשוט הרים את הקורה והזיז אותה מהתומכים שלה והפיל אותה.
<מיכאל שיגול: פשוט היא נפלה.
<מיכאל שיגול: בתקנים יש תקן ל - - -
ישראל אייכלר: שאלה של אדם שלא יודע – כמה ברגים עבים וחזקים בזה היו עוזרים, או שזה לא?
<מיכאל שיגול: אני אתחיל מזה שבתקינה עד לאחרונה לא הייתה שום דרישה לתכנון או בדיקה של הגשר להתנגשות בגובה הגשר.
<מיכאל שיגול: כן היו דרישות להתנגשות למטה, בניצבים של הגשר.
ישראל אייכלר: בעמוד.
<מיכאל שיגול: ולזה גשרים נבדקו ותוכננו.
<מיכאל שיגול: רק בתקן העדכני ממרס 2017 יש התייחסות לעניין של התכנון של גשרים חדשים וההתנגשות בגובה של 5-5.5 מטר, אבל הגשר הזה תוכנן בשנות ה-70.
<מיכאל שיגול: אני בספק שאמצעים פשוטים, אם הגשר לא היה מתוכנן לזה, היו עוזרים מול המכה הזו, במהירות שהמשאית נסעה, להערכתי.
ישראל אייכלר: כי אני מבין שהוא פשוט הרים והפיל את הגשר.
ישראל אייכלר: אם היו כמה ברגים, לכאורה הוא לא יכול היה להרים אותו.
<מיכאל שיגול: הוא לא היה מרים את זה.
<מיכאל שיגול: הוא נכנס בקורה.
ישראל אייכלר: כן, אבל התוצאה הייתה שהוא הרים אותה.
ישראל אייכלר: זאת אומרת הגשר לא התפרק.
<מיכאל שיגול: הוא לא הרים אותה פיזית, אבל מספיק שהוא הרים אותה לחלקיות של מילימטר בשביל להגדיל את החיכוך של הסמכים שהקורה עומדת עליהם.
ישראל אייכלר: אני שואל לגבי המסקנות, הלקחים.
ישראל אייכלר: זאת אומרת אתם עושים הרי בעמודים למשל ברגים חזקים מאד ואתם כמהנדסים יודעים כמה משקל יכול לספוק כזה מין בורג.
ישראל אייכלר: הגשר הזה, כפי שהבנתי רק מהתקשורת, הוא בכלל לא היה מוברג, הוא רק היה מונח ככה.
<מיכאל שיגול: זה לא הגשר היחיד.
<מיכאל שיגול: רוב הגשרים מונחים ככה והגשר הזה - - -
ישראל אייכלר: אז אולי צריך להפיק לקחים שכן צריך?
<מיכאל שיגול: זה לא הברגות.
<מיכאל שיגול: היו שם אביזרים או חלקים שהם היו מונעים את התזוזה של הקורה, אבל לא במכה כזו, שהיא מכה מאד גדולה.
ישראל אייכלר: מה למשל היה שם?
<מיכאל שיגול: היו שם הגבהות, בראש הנציב היו הגבהות מהצדדים, שהן פשוט - - -
ישראל אייכלר: שכמה ס"מ היה הגובה?
<מיכאל שיגול: 20-25 ס"מ בצד - - -
ישראל אייכלר: הוא הרים את זה יותר מ-20 ס"מ?
<מיכאל שיגול: כן.
<מיכאל שיגול: בצד אחד זה נגזר ובצד השני פשוט הקורה קיבלה תנופה והיא - - -
ישראל אייכלר: היא התהפכה.
<שלומית אבינוח-קואולמן: מזל שלא נהרגו עוד אנשים.
ישראל אייכלר: זה היה נס גדול, כי זה כביש עמוס.
ישראל אייכלר: תנסי למצוא בשעות אחר הצהריים רגע אחד שאין מתחת לגשר בכביש גהה מכוניות.
<מיכאל שיגול: אני חייב לציין שאי ציות לתקנות בהובלה של מטענים גבוהים, זה דבר שאנחנו סובלים ממנו בהרבה גשרים.
<מיכאל שיגול: זה לא מגיע לכלי התקשורת אם הרכב לא נפגע ויצר פקק, אבל יש פגיעה בתשתיות.
<מיכאל שיגול: זה קורה הרבה.
<מיכאל שיגול: זה לא קורה מעט.
ישראל אייכלר: אם היו איזה פסים אדומים – לבנים על הגשר, זה היה יותר טוב?
<מיכאל שיגול: יש הנחיות של משרד התחבורה להסדרי תנועה בסביבת מכשולי גובה.
<מיכאל שיגול: כל דבר זה מטענים פחות מגובה 4.8 מ'.
<מיכאל שיגול: זאת אומרת אם יש לי גשר כמו למשל במחלף זיכרון יעקב, שהגובה שלו היא 4.3 מ', שהוא פחות מ-4.8, זאת אומרת פחות מהגובה המותר לרכב, שם יש לנו מערכת של - - -
ישראל אייכלר: אזהרות.
<מיכאל שיגול: שלטים ותמרור ואבזרים מפריעי גובה, שבכל זאת אנשים לא מצייתים גם לזה ופוגעים בקשר הזה כל כמה חודשים.
<מיכאל שיגול: יש הרבה גשרים בארץ שפשוט סובלים מהתנגשויות של כלי רכב.
<מיכאל שיגול: פשוט בגשרי רכב בעיקר, משקל הגשר והקונסטרוקציה שלו כל כך חזקה, או שרכב כמו כלי הדחפור בכביש 1 נתקע ונפל.
<מיכאל שיגול: אתה יכול רק לדמיין - - -
<עמיר ג'יבלי: בגשר נתב"ג.
<מיכאל שיגול: בגשר בכניסה לנתב"ג, שהוא בגובה תקני כמו גם בגשר הזה, דרך אגב, מישהו העמיס דחפור כבד מאד על המשאית ונכנס בתוך הגשר הזה.
<מיכאל שיגול: אתם רק יכולים לדמיין מעוצמת המכה, שהכלי הזה, אחרי שהוא מתנגש, הדחפור שמשקלו אני מעריך 50 טונות, הוא נפל פשוט מהמשאית.
<מיכאל שיגול: זאת אומרת מה המכה שצריכה להיות בגשר.
<מיכאל שיגול: להבנתי, יש בעולם הזה, ההנדסי, יש תקנות, יש מרווחי ביטחון.
<מיכאל שיגול: זה כמו שנעבור באור אדום.
<מיכאל שיגול: מה אתה יכול לעשות לאנשים שלא מצייתים באור אדום?
<מיכאל שיגול: יש אחוז קטן להערכתי שעושים את זה מתוך תקלות – למשל ברקסים או איזו שהיא תקלה, אבל הרוב המכריע של ההתנגשויות הן בגלל אי ציות לתקנות התחבורה, שזה בעצם עולם שעושה רגולציה בכבישים, גם בתכנון גשרים.
ישראל אייכלר: אבל להבדיל מרמזור אדום, שרובו זה הגורם האנושי שמחליט לעבור באור אדום, אני מניח שאף נהג משאית לא מחליט להתחכך בגשר.
<מיכאל שיגול: אז להבנתי ומניסיוני, אני חושב שהרבה נהגי משאיות פשוט לא מודדים את ה - - -
ישראל אייכלר: מה, לא איכפת להם?
<מיכאל שיגול: זה לא שלא איכפת להם.
<מיכאל שיגול: הם עוברים מתחת לגשר אחר והם חושבים שזה בסדר.
<מיכאל שיגול: הם לא שמים לב לזה.
<מיכאל שיגול: יש אנשים - - -
ישראל אייכלר: אז שוב, צריך הגברת ענישה.
ישראל אייכלר: זה כבר שייך אליכם.
<מיכאל שיגול: אני מסכים עם זה שהגברת אכיפה ויכול להיות שגם חינוך יכולים לעזור הרבה, כמו שבכל הדברים.
ישראל אייכלר: אני חושב שגם שילוט יכול לעזור הרבה.
<אלון פלג: ברשותך.
ישראל אייכלר: תציג את עצמך לצורך הפרוטוקול.
<אלון פלג: אלון פלג מנהל המרחב.
<אלון פלג: אני חייב לומר לך שאנחנו כבר התחלנו בחשיבה ליישום מערכות התרעה לכיוון נושא של גשרים ולפני גשרים כמובן.
<אלון פלג: יחד עם זאת, הרבה מאד הובלות שהן הובלות בסדרי גודל של גבהים או ברוחב של משאיות הרבה יותר רחבות, נדרשים לקבל מאיתנו לגבי המסלול.
<אלון פלג: הם ממש עולים מולנו לבחינת המסלול, כדי לראות שהם יכולים לעבור בכל המקומות האלה.
<אלון פלג: זו גם אחת הדרישות שאנחנו מצפים שאם אתה מוביל איזה שהוא משהו כבד או גורר איזה משהו, קודם כל גם בשיתוף עם - - -
ישראל אייכלר: מה, אלה השיירות שנוסעים בלילות ודברים כאלה?
<אלון פלג: כן.
ישראל אייכלר: אבל ברגיל?
ישראל אייכלר: הרי אנחנו מדברים על תאונות, לא על משהו מתוכנן.
ישראל אייכלר: אז אתם יכולים לשים שילוט זוהר ומזהיר?
<אלון פלג: אז אחד הדברים שאנחנו מתכננים זה הוספת שילוט אזהרה.
<אלון פלג: יש חשיבה גם להוספת מערכות - - -
ישראל אייכלר: זה לקח מהתאונה הזאת?
<אלון פלג: זה אחת מהפקות הלקחים שאנחנו - - -
ישראל אייכלר: אני חייב לומר לך שאם אני רואה שלט קטן – 4.3 מ', או 4.8 מ', זה נראה כמו הודעה – הכניסה מפה, הכניסה משם.
ישראל אייכלר: אם זה יהיה מזהיר וזוהר, זה יהיה אחרת.
<מיכאל שיגול: אם יורשה לי, בנושא של שילוט ותמרור על הגשר לגבי גובה, ההנחיות של משרד התחבורה הן מאד ברורות.
<מיכאל שיגול: הן קשורות גם לגובה המקסימאלי של הרכב המותר.
<מיכאל שיגול: ברגע שאני עובר את הגובה של 4.8 מטר פלוס מרווח ביטחון, זאת אומרת יש פער פיזי בין מה שרשום על הגשר והגובה האמיתי שלו, הנתון של 20-30 ס"מ.
<מיכאל שיגול: אני חייב לרשום את המספר עם פחות ממה שיש.
<מיכאל שיגול: זה לפי ההנחיות.
<מיכאל שיגול: ברגע שאני פחות מ-4.8 מטר, אם תשימו לב, התמרור הופך מתמרור הודעה לתמרור אזהרה, איסור.
<מיכאל שיגול: התמרור הוא עם רקע אדום על רקע לבן ורשום שם את המגבלה עצמה.
ישראל אייכלר: אז אולי צריך להגביר את זה.
ישראל אייכלר: אני ראיתי למשל גשרים שהמשאית יכולה לעבור רק באמצע, לא בצד, כן?
<מיכאל שיגול: לא.
ישראל אייכלר: יש דבר כזה, שרק באמצע הוא עובר ואז הוא דוחק הצידה את כל המכוניות הפרטיות - - -
<מיכאל שיגול: משאית רגילה שעוברת ללא אישורים מיוחדים, ללא מטען חריג, פחות מגובה 4.8 מטר, יש גשרים בודדים בארץ ששם יש לנו מגבלת גובה אמיתי פחות מ-4.8 מטרים.
ישראל אייכלר: אולי המפקד יעזור לי.
ישראל אייכלר: אתה יודע על מה אני מדבר, שיש מקומות כאלה?
<עמיר ג'יבלי: כן, אפשר לראות את זה בכביש 6, שבגלל המנהרה גם, אז האמצע הוא יותר גבוה, אבל זה לא - - -
ישראל אייכלר: כן, בדיוק, ואז הטריילרים הגדולים מעיפים את כל המכוניות כדי להיות באמצע.
<עמיר ג'יבלי: אבל זה לא אמור להיות פחות ממה שהמהנדס ציין פה.
<מיכאל שיגול: יש מרווח ביטחון של מטר, אפילו במנהרה יש.
<מיכאל שיגול: בנתיב מה שרשום 5 ו-5.5 באמצע.
<מיכאל שיגול: מותר למשאית מקסימום 4.8 מטר איפה שרשום 5.
<מיכאל שיגול: בפועל זה 5.3 מטר.
ישראל אייכלר: אז להם הם מזיזים את המכוניות?
<מיכאל שיגול: כי כנראה שהם יודעים, יכול להיות שהם לא מדדו מה שמותר להם.
<מיכאל שיגול: להערכתי הם פשוט - - -
ישראל אייכלר: אתם מודעים לסכנה שם באזור הזה?
ישראל אייכלר: הנה, עובדה שאתה ידעת על זה.
<עמיר ג'יבלי: אבל עוד פעם אני אומר שגם החלק הנמוך, זאת אומרת יש גשרים שהאמצע למשל זה 5 מטרים ובצד ימין – סתם דוגמא – 4.8 מטר – אני סתם זורק מספר, אבל בכל מצב בכל הגשר אין גובה שהוא פחות מהסטנדרט, מה שהוא אמר.